pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ทส. เชิดชูเกียรติ 39 เมืองสิ่งแวดล้อมยั่งยืน พร้อมขยายผลสู่ อปท. ทั่วประเทศ มุ่งเป้าหมาย Net Zero
วันจันทร์ที่ 11 กันยายน 2566
ทส. เชิดชูเกียรติ 39 เมืองสิ่งแวดล้อมยั่งยืน พร้อมขยายผลสู่ อปท. ทั่วประเทศ มุ่งเป้าหมาย Net Zero
ทส. เชิดชูเกียรติ 39 เมืองสิ่งแวดล้อมยั่งยืน พร้อมขยายผลสู่ อปท. ทั่วประเทศ มุ่งเป้าหมาย Net Zero
ทส. เชิดชูเกียรติ 39 เมืองสิ่งแวดล้อมยั่งยืน พร้อมขยายผลสู่ อปท. ทั่วประเทศ มุ่งเป้าหมาย Net Zero
วันที่ 5 กันยายน 2566 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยคณะผู้บริหาร ทส. ให้การต้อนรับนายพลากร สุวรรณรัฐ องคมนตรี ประธานในพิธีมอบรางวัลเมืองสิ่งแวดล้อมยั่งยืน ระดับประเทศ ประจําปี 2565 จัดโดยกรมการเปลี่ยนแปลงสภาพภูมิอากาศและสิ่งแวดล้อม เพื่อเชิดชูเกียรติแก่องค์กรปกครองส่วนท้องถิ่น 39 แห่ง พร้อมแลกเปลี่ยนเรียนรู้และโชว์นวัตกรรมการจัดการสิ่งแวดล้อม เพื่อยกระดับศักยภาพการจัดการสิ่งแวดล้อมเมืองให้แก่องค์กรปกครองส่วนท้องถิ่น (อปท.) ทั่วประเทศ และขับเคลื่อนสู่เป้าหมายการปล่อยก๊าซเรือนกระจกสุทธิเป็นศูนย์ (Net Zero Emissions) ภายในปี ค.ศ. 2065 ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
องคมนตรี ได้กล่าวแสดงความยินดีและชื่นชมผู้บริหารองค์กรปกครองส่วนท้องถิ่น และเจ้าหน้าที่ทุกคนที่ให้การสนับสนุนและพัฒนาท้องถิ่นของตนเองให้เป็นเมืองน่าอยู่อย่างยั่งยืนควบคู่กับการรักษาสิ่งแวดล้อม และนับเป็นพระมหากรุณาธิคุณอย่างหาที่สุดมิได้ ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานถ้วยรางวัลให้แก่เทศบาลที่ชนะเลิศยอดเยี่ยม ระดับประเทศ ประจําปี 2565 ทั้ง 6 รางวัล เมื่อวันที่ 24 กรกฎาคม 2566 ที่ผ่านมา ณ วังสระปทุม ซึ่งถือเป็นรางวัลอันทรงเกียรติที่จะช่วยสร้างขวัญกําลังใจให้แก่ผู้ชนะรวมถึง สร้างแรงบันดาลใจให้กับเทศบาลอื่นอีกด้วย
ด้าน ปกท.ทส. กล่าวว่า การดําเนินงานเมืองสิ่งแวดล้อมยั่งยืน อยู่ภายใต้แนวคิดการพัฒนาเมืองแบบองค์รวมอย่างบูรณาการและสมดุลในทุกมิติ ทั้งด้านเศรษฐกิจ สังคม และสิ่งแวดล้อม บนพื้นฐานการมีส่วนร่วมของทุกภาคส่วนให้เกิดความยั่งยืนตามบริบทของพื้นที่ โดยมีเกณฑ์ชี้วัดเมืองสิ่งแวดล้อมยั่งยืน 4 องค์ประกอบ ได้แก่ เมืองอยู่ดี คนมีสุข สิ่งแวดล้อมยั่งยืน เมืองแห่งการเรียนรู้และการบริหารจัดการที่ดี เพื่อเป็นกรอบแนวทางและเครื่องมือให้กับองค์กรปกครองส่วนท้องถิ่นในการกําหนดนโยบายการบริหารจัดการและการพัฒนาเมืองให้เป็นไปตามเกณฑ์มาตรฐานสากล
โดยในปีนี้มีเมืองที่ได้รับรางวัลเมืองสิ่งแวดล้อมยั่งยืน ระดับประเทศ 39 รางวัล แบ่งเป็น รางวัลชนะเลิศ 6 รางวัล คือ "รางวัลชนะเลิศเทศบาลน่าอยู่อย่างยั่งยืนยอดเยี่ยม ระดับประเทศ" 3 รางวัล ประกอบด้วย เทศบาลนครพิษณุโลก จังหวัดพิษณุโลก เทศบาลเมืองทุ่งสง จังหวัดนครศรีธรรมราช และเทศบาลตําบลอิสาณ จังหวัดบุรีรัมย์ และ “รางวัลชนะเลิศเทศบาลด้านสิ่งแวดล้อมยั่งยืนยอดเยี่ยม ระดับประเทศ” 3 รางวัล ประกอบด้วย เทศบาลนครขอนแก่น จังหวัดขอนแก่น เทศบาลเมืองหัวหิน จังหวัดประจวบคีรีขันธ์ และเทศบาลตําบลลาสินธุ์ จังหวัดพัทลุง และรางวัลรองชนะเลิศ 33 รางวัล คือ “เทศบาลน่าอยู่อย่างยั่งยืน” 23 รางวัล และ “เทศบาลด้านสิ่งแวดล้อมยั่งยืน” 10 รางวัล
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจนักกีฬาวอลเลย์บอลหญิงทีมชาติไทย หวังให้ผ่านรอบคัดเลือก เข้าแข่งขันกีฬาโอลิมปิก 2024 โดยรัฐบาลพร้อมสนับสนุนเต็มที่
วันจันทร์ที่ 11 กันยายน 2566
11/09/2566
นายกรัฐมนตรีให้กําลังใจนักกีฬาวอลเลย์บอลหญิงทีมชาติไทย หวังให้ผ่านรอบคัดเลือก เข้าแข่งขันกีฬาโอลิมปิก 2024 โดยรัฐบาลพร้อมสนับสนุนเต็มที่
นายกรัฐมนตรีให้กําลังใจนักกีฬาวอลเลย์บอลหญิงทีมชาติไทย หวังให้ผ่านรอบคัดเลือก เข้าแข่งขันกีฬาโอลิมปิก 2024 โดยรัฐบาลพร้อมสนับสนุนเต็มที่
วันนี้ (11 กันยายน 2566) เวลา 13.30 น. ณ ห้องรับรองพิเศษ 205 ชั้น 2 อาคารรัฐสภา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มอบโอวาทนักกีฬาวอลเลย์บอลหญิงทีมชาติไทย ชุด “คัดโอลิมปิก 2024” โดยมีนางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายสมพร ใช้บางยาง นายกสมาคมกีฬาวอลเลย์บอลแห่งประเทศไทย นายสมชาย ดอนไพรยอด ผู้จัดการทีม นายดนัย ศรีวัชรเมธากุล หรือโค้ชด่วน หัวหน้าผู้ฝึกสอนกีฬาวอลเลย์บอลหญิงทีมชาติไทย นําคณะนักกีฬาวอลเลย์บอลหญิงฯ เข้าพบรับโอวาทจากนายกรัฐมนตรี
นายกรัฐมนตรีกล่าวให้โอวาทให้กําลังใจนักกีฬาวอลเลย์บอลหญิงทีมชาติไทย ซึ่งได้ติดตามให้กําลังใจมาโดยตลอด ขอให้ทุกคนภูมิใจกับความสําเร็จและรางวัลที่ได้รับจากความทุ่มเท จากความสามารถของทุกคน ซึ่งนอกจากรางวัลที่ได้รับแล้ว สิ่งสําคัญที่สุดคือการสร้างความสุขสร้างรอยยิ้มให้กับคนไทยทั้งประเทศ พร้อมกับกล่าวอวยพรให้นักกีฬามีสุขภาพแข็งแรง รักษาสุขภาพ อย่ามีอาการบาดเจ็บ จะได้ทําหน้าที่ในฐานะทีมชาติไทยได้อย่างเต็มศักยภาพ ซึ่งนายกรัฐมนตรีหวังให้นักวอลเลย์บอลหญิงทีมชาติไทยผ่านรอบคัดเลือก ได้เข้าไปแข่งขันในกีฬาโอลิมปิก 2024 ตามที่ทุกคนคาดหวัง โดยในส่วนของรัฐบาลพร้อมให้การสนับสนุนอย่างเต็มที่่ ทั้งนี้ นายกรัฐมนตรียังเน้นย้ําให้หน่วยงานที่เกี่ยวข้องสนับสนุนโครงการ 1 กีฬา 1 รัฐวิสาหกิจ และกําชับให้ดูแลด้านวิทยาศาสตร์การกีฬาเพื่อช่วยเรื่องศักยภาพสร้างความเข้มแข็งให้นักกีฬาด้วย
สําหรับการแข่งขันวอลเลย์บอลหญิงโอลิมปิก 2024 รอบคัดเลือก กําหนดแข่งขันระหว่างวันที่ 16 - 24 กันยายน 2566 ณ ประเทศโปแลนด์ โดยทีมชาติไทยอยู่ในกลุ่ม ซี ร่วมกับประเทศโปแลนด์ (เจ้าภาพ) โคลอมเบีย เยอรมนี อิตาลี สโลวีเนีย เกาหลีใต้ และสหรัฐอเมริกา ทั้งนี้ ทีมวอลเลย์บอลหญิงทีมชาติไทยพร้อมผู้ฝึกสอนจะออกเดินทางไปร่วมแข่งขันฯ ในวันที่ 12 กันยายน 2566 นี้
รัฐบาลไทย-ข่าวทำเนียบรัฐบาล-ขับเคลื่อนงาน “ปฏิรูปที่ดิน” อย่างต่อเนื่อง ปรับหลักเกณฑ์-เงื่อนไข เพื่อประโยชน์ของเกษตรกร
วันจันทร์ที่ 11 กันยายน 2566
ขับเคลื่อนงาน “ปฏิรูปที่ดิน” อย่างต่อเนื่อง ปรับหลักเกณฑ์-เงื่อนไข เพื่อประโยชน์ของเกษตรกร
.....
กระทรวงเกษตรและสหกรณ์ เผยว่าคณะกรรมการปฏิรูปที่ดินเพื่อเกษตรกรรม (คปก.) ได้เห็นชอบหลักการ “แนวทางการปรับปรุงหลักเกณฑ์” เกี่ยวกับการอนุญาตให้ใช้ที่ดินหรืออสังหาริมทรัพย์ สําหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม เนื่องจาก:
.
• ระเบียบ คปก. ว่าด้วยหลักเกณฑ์วิธีการและเงื่อนไขในการอนุญาตและการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สําหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541 “ไม่ได้กําหนดหลักเกณฑ์” วิธีการและเงื่อนไขเพื่อรองรับกรณีผู้ได้รับอนุญาตรายเดิม ไม่ประสงค์จะทําประโยชน์ในที่ดินหรือถึงแก่ความตาย และมีคู่สมรส บุตร หรือ เครือญาติ หรือทายาทมายื่นคําขออนุญาตไว้ เป็นการเฉพาะ
• ไม่มีหลักเกณฑ์รองรับการจัดการทรัพย์สินหรือหนี้สินของผู้ได้รับอนุญาตที่เกิดขึ้นโดยชอบด้วยกฎหมาย ในระหว่างการใช้ประโยชน์ในที่ดินก่อนการสละสิทธิหรือถึงแก่ความตาย
.
นอกจากนี้ ยังได้อนุมัติ “แผนการใช้จ่ายเงินกองทุนการปฏิรูปที่ดินเพื่อเกษตรกรรม” ประจําปีงบ 67 วงเงิน 4,010 ล้านบาท เพื่อนําไปแก้ไขปัญหาผู้ไร้ที่ดินทํากิน พัฒนาศักยภาพพื้นที่ในเขตปฏิรูปที่ดินให้เป็นไปอย่างมีประสิทธิภาพ
.
รวมทั้ง ได้อนุมัติให้การรถไฟแห่งประเทศไทย (รฟท.) เข้าสํารวจก่อสร้าง หรือดําเนินการใด ๆ เพื่อดําเนินโครงการก่อสร้างทางรถไฟ อันเป็นกิจการพัฒนาโครงสร้างพื้นฐานด้านคมนาคมขนส่งและระบบโลจิสติกส์ จํานวน 2 โครงการ เป็นระยะเวลาหนึ่งปี:
.
• โครงการก่อสร้างทางรถไฟ สายเด่นชัย - เชียงราย - เชียงของ ในเขตปฏิรูปที่ดิน เนื้อที่รวม ประมาณ 1,537-3-04 ไร่
• โครงการก่อสร้างทางรถไฟ สายบ้านไผ่ - มหาสารคาม - ร้อยเอ็ด-มุกดาหาร - นครพนม เนื้อที่รวม ประมาณ 1,917-3-75 ไร่
.
ทั้งนี้ รฟท. จะดําเนินการในพื้นที่ต่าง ๆ โดยแบ่งเป็นช่วงหรือระยะเวลาที่มีการเยียวยาหรือจ่ายค่าชดเชยเกษตรกรแล้ว และในการออกหนังสืออนุญาตหรือให้ความยินยอมจะนําเสนอ คปก. พิจารณาอนุญาตตามกฎหมายและระเบียบที่เกี่ยวข้องต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.พม. "วราวุธ" เดินหน้าช่วยประชาชนมีบ้านเป็นของตนเอง หนุนเปลี่ยนขยะเป็นเงิน สร้างรายได้ให้ชุมชนการเคหะฯ ทั่วประเทศ
วันจันทร์ที่ 11 กันยายน 2566
รมว.พม. "วราวุธ" เดินหน้าช่วยประชาชนมีบ้านเป็นของตนเอง หนุนเปลี่ยนขยะเป็นเงิน สร้างรายได้ให้ชุมชนการเคหะฯ ทั่วประเทศ
รมว.พม. "วราวุธ" เดินหน้าช่วยประชาชนมีบ้านเป็นของตนเอง หนุนเปลี่ยนขยะเป็นเงิน สร้างรายได้ให้ชุมชนการเคหะฯ ทั่วประเทศ
วันนี้ (9 ก.ย. 66) เวลา 13.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดสุพรรณบุรี เพื่อตรวจเยี่ยมความคืบหน้าโครงการเคหะชุมชนและบริการชุมชนเชิงสังคม จังหวัดสุพรรณบุรี (อู่ยา 1) อีกทั้งพบปะพูดคุยและมอบจุลินทรีย์ที่มีประสิทธิภาพ (EM) ให้กับชาวชุมชน โดยมี นายณัฐภัทร สุวรรณประทีป ผู้ว่าราชการจังหวัดสุพรรณบุรี คณะผู้บริหารการเคหะแห่งชาติ พัฒนาสังคมและความมั่นคงของมนุษย์จังหวัดสุพรรณบุรี พร้อมหน่วยงานทีม One Home พม. จังหวัดสุพรรณบุรี และหน่วยงานที่เกี่ยวข้อง ร่วมลงพื้นที่
นายวราวุธ กล่าวว่า วันนี้ ได้มีโอกาสมาตรวจเยี่ยมโครงการเคหะชุมชนและบริการชุมชนเชิงสังคม จังหวัดสุพรรณบุรี (อู่ยา 1) นับว่าเป็นครั้งแรกของตนในฐานะรัฐมนตรีว่าการกระทรวงการพัฒนาสังคมและความมั่นคงของมนุษย์ แต่ได้มาหลายครั้งแล้วในฐานะสมาชิกสภาผู้แทนราษฎร สําหรับจังหวัดสุพรรณบุรี เรามีผู้มากประสบการณ์เกินร้อยละ 20 นับเป็นสังคมผู้สูงอายุโดยแท้แล้ว ดังนั้น การดูแลสุขภาพกายและใจให้แข็งแรง ย่อมเป็นเรื่องสําคัญ
และวันนี้ ตนตั้งใจมาพบปะพูดคุยกับชาวชุมชนโครงการเคหะชุมชนแห่งนี้ ซึ่งมีศักยภาพมากมาย โดยต่อจากนี้ จะเป็นไปได้ว่าโครงการที่อยู่อาศัยทั้งประเทศของการเคหะแห่งชาติ (กคช.) จะหันมาเริ่มคัดแยกขยะกัน ไม่ว่าจะคัดแยกขยะเปียก ขยะรีไซเคิล หรือขยะพลาสติก โดยเราจะเปลี่ยนขยะเป็นเงิน ซึ่งทุกวันนี้ เรามีการนําขยะมาทําเป็นเสื้อที่สวมใส่ได้ และสร้างรายได้จากขยะได้ ดังนั้น เราจะนําแนวคิดหลักเรื่องความยั่งยืนมาประยุกต์ในโครงการชุมชนเคหะฯ โดยรายได้จากการคัดแยกขยะนั้น เราจะนํามาเป็นรายได้ให้กับพี่น้องชาวชุมชน โดยเฉพาะผู้สูงอายุ และจะได้มีการทํากิจกรรมร่วมกัน ถือเป็นหัวใจหลักในการที่ทําให้สังคมมีคุณภาพ
ทั้งนี้ ถึงแม้ว่าตนยังไม่สามารถปฏิบัติหน้าที่ได้เต็มตัว ซึ่งตามหลักกฎหมายแล้วต้องรอหลังที่นายกรัฐมนตรีแถลงนโยบายต่อรัฐสภาก่อน จากนั้น ตนจึงเริ่มปฏิบัติหน้าที่ได้อย่างเต็มตัว
นายวราวุธ กล่าวเพิ่มเติมว่า โครงการเคหะชุมชนและบริการชุมชนเชิงสังคม จังหวัดสุพรรณบุรี (อู่ยา1) อยู่ในความดูแลของการเคหะแห่งชาติ (กคช.) ตั้งอยู่ในพื้นที่ตําบลดอนกํายาน อําเภอเมือง จังหวัดสุพรรณบุรี ประกอบด้วย บ้านจํานวนทั้งสิ้น 322 หน่วย แบ่งเป็น 1) บ้านแฝด 2 ชั้น จํานวน 158 หน่วย เนื้อที่ 21 ตารางวา ราคา 828,000 บาท 2) บ้านแฝด 2 ชั้น สําหรับผู้สูงอายุ 28 หน่วย เนื้อที่ 21 ตารางวา ราคา 828,000 บาท และ 3) บ้านแถว 2 ชั้น จํานวน 136 หน่วย เนื้อที่ 16 ตารางวา ราคา 692,000 บาท ขณะนี้ ความคืบหน้างานก่อสร้าง ณ วันที่ 16 สิงหาคม 2566 มีผลการดําเนินการก่อสร้าง ร้อยละ 99.47 และผลการดําเนินงานขาย มีการทําสัญญาจะซื้อจะขาย จํานวน 238 หน่วย และมีบ้านว่างคงเหลือ จํานวน 84 หน่วย
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ขยายพื้นที่ตรวจโรคพันธุกรรมเมตาบอลิกแก่เด็กไทยแรกเกิดครอบคลุมทั่วประเทศ
วันจันทร์ที่ 11 กันยายน 2566
ขยายพื้นที่ตรวจโรคพันธุกรรมเมตาบอลิกแก่เด็กไทยแรกเกิดครอบคลุมทั่วประเทศ
วันอังคารที่ 5 กันยายน 2566
ต่อจากนี้ไป ขอเชิญรับฟังไทยคู่ฟ้า
กระทรวงสาธารณสุข ขยายพื้นที่ตรวจคัดกรองโรคพันธุกรรมเมตาบอลิก ด้วยเครื่อง Tandem Mass
Spectrometry ที่สามารถตรวจคัดกรองโรคได้มากถึง 40 โรค ซึ่งเป็นโรคหายากถึง 24 โรค
แก่เด็กไทยแรกเกิดทุกคนให้ครอบคลุมทั้ง 13 เขตสุขภาพทั่วประเทศ
โดยทารกจะได้รับการตรวจครั้งแรกเมื่อมีอายุครบ 48 ชม. หลักเกณฑ์คือ
ทารกที่คลอดปกติหรือมีน้ําหนักมากกว่า 2,500 กรัม จะได้รับการตรวจ 1 ครั้ง ทารกที่คลอดก่อนกําหนด
น้ําหนักตัวน้อย เป็นเด็กแฝด หรือมีอาการป่วยตั้งแต่แรกเกิด จะได้รับการตรวจครั้งที่ 2 เมื่ออายุ 2-3 สัปดาห์
หากผลตรวจพบความผิดปกติจะได้รับการดูแลรักษาอย่างทันท่วงที ช่วยลดการสูญเสียจากโรคที่มีความรุนแรง
ลดความผิดปกติของสมองและลดโอกาสเกิดภาวะแทรกซ้อน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เร่งกักเก็บน้ำไหลเข้า “เขื่อน-อ่างเก็บน้ำ” หลังปริมาณฝนสะสมมีจำนวนมาก
วันจันทร์ที่ 11 กันยายน 2566
เร่งกักเก็บน้ําไหลเข้า “เขื่อน-อ่างเก็บน้ํา” หลังปริมาณฝนสะสมมีจํานวนมาก
.....
กองอํานวยการน้ําแห่งชาติ (กอนช.) เผยว่า ขณะนี้ปริมาณฝนสะสมในภาพรวมทั่วประเทศถือว่า “ดีขึ้น”
.
โดยพื้นที่ที่มีปริมาณฝนค่อนข้างมาก คือ พื้นที่ชายขอบของประเทศ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก
.
จากการติดตามปริมาณฝนสะสมตลอดช่วง 30 ส.ค. – 5 ก.ย. 66 พบว่า “มีปริมาณฝนตกมาก” มีปริมาณฝนสะสมสูงสุด 711 มิลลิเมตรใน อ.เขาสมิง จ.ตราด
.
แม้ปริมาณฝนตกที่เพิ่มมากขึ้น จะส่งผลให้เกิดน้ําท่วมฉับพลันในหลายพื้นที่ แต่จะส่งผลดีในเรื่อง “การเติมน้ําต้นทุน” ให้แก่แหล่งน้ําต่าง ๆ
.
เนื่องจากปัจจุบันภาพรวมฝนของประเทศ “ยังคงต่ํากว่าค่าปกติ” อยู่ 18% และปริมาณน้ําในแหล่งน้ําทั่วประเทศ 44,638 ล้านลูกบาศก์เมตร (ลบ.ม.) หรือคิดเป็น 54% ของความจุ ซึ่งลดลงจากต้นฤดูฝน 1,547 ล้าน ลบ.ม. หรือลดลง 2% จากผลกระทบของสภาวะเอลนีโญ และในจํานวนนี้เป็น “น้ําใช้การ” เพียง 20,527 ล้าน ลบ.ม. หรือคิดเป็น 35%
.
ทั้งนี้ มีอ่างฯ ใหญ่ที่ต้องเฝ้าระวังน้ําน้อยถึง 11 แห่ง และในรอบสัปดาห์ที่ผ่านมา มีปริมาณน้ําไหลเข้าอ่างฯ ใหญ่ทั้งประเทศ สะสม 1,201 ล้าน ลบ.ม.
.
ในสัปดาห์หน้าประเทศไทยยังคงมีร่องมรสุมพาดผ่านภาคเหนือและภาคตะวันออกเฉียงเหนือ และมรสุมตะวันตกเฉียงใต้มีกําลังแรงขึ้น อาจส่งผลให้มีฝนตกในหลายพื้นที่ คาดว่าจะมีน้ําไหลเข้าอ่างฯ ใหญ่เพิ่มอีก 3,205 ล้าน ลบ.ม. ซึ่งจะต้องกักเก็บน้ําไว้ให้ได้มากที่สุด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. ผนึก SET  เปิดโครงการ SME Platform เชื่อม Start up - SMEs พร้อมเข้าตลาดทุน
วันจันทร์ที่ 11 กันยายน 2566
11/09/2566
บสย. ผนึก SET  เปิดโครงการ SME Platform เชื่อม Start up - SMEs พร้อมเข้าตลาดทุน
บสย.- SET ลงนามบันทึกข้อตกลงความร่วมมือโครงการ SME Platform พัฒนาและสนับสนุนวิสาหกิจเริ่มต้นและวิสาหกิจขนาดกลางและขนาดย่อม เชื่อมโยง Start up – SMEs ด้วยการบ่มเพาะความรู้พื้นฐานด้านการเงิน
บรรษัทประกันสินเชื่ออุตสาหกรรมขนาดย่อม (บสย.) ผนึก ตลาดหลักทรัพย์แห่งประเทศไทย (SET) ลงนามบันทึกข้อตกลงความร่วมมือ โครงการ SME Platform พัฒนาและสนับสนุนวิสาหกิจเริ่มต้นและวิสาหกิจขนาดกลางและขนาดย่อม เชื่อมโยง Start up – SMEs ด้วยการบ่มเพาะความรู้พื้นฐานด้านการเงิน เพื่อการเป็นผู้ประกอบการที่มีคุณภาพและเตรียมความพร้อมการเติบโตไปสู่โอกาสการระดมทุนในตลาดทุนต่อไป
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และ นายประพันธ์ เจริญประวัติ ผู้ช่วยผู้จัดการ สายงานผู้ออกหลักทรัพย์ ตลาดหลักทรัพย์แห่งประเทศไทย (SET) ร่วมลงนามบันทึกข้อตกลงความร่วมมือ “โครงการ SME Platform เพื่อพัฒนาและสนับสนุนวิสาหกิจเริ่มต้นและวิสาหกิจขนาดกลางและขนาดย่อม” เพิ่มศักยภาพผู้ประกอบการทั้งภาคการเงิน การผลิต เทคโนโลยีสมัยใหม่ โดย 2 หน่วยงานจะร่วมมือกันเชื่อมโยงบทบาทการทํางานของตลาดเงินและตลาดทุน ในการส่งเสริมสนับสนุนกลุ่ม Start up และ SMEs ผ่านโครงการ SME Platform รองรับการเติบโตของภาคธุรกิจเพื่อเตรียมสร้างความพร้อมสู่การระดมทุนในตลาดทุน
บสย. และตลาดหลักทรัพย์แห่งประเทศไทย จะร่วมกันบ่มเพาะเติมความรู้ด้านการเงินการลงทุนให้แก่ Start up และ SMEs เพื่อเตรียมความพร้อมเข้าสู่แหล่งทุนและการระดมทุน ผ่านหลักสูตร e-Learning และ Scaling Up Platform หลักสูตรการอบรมเชิงลึก การจัดระบบงาน จับคู่ธุรกิจและให้คําปรึกษาธุรกิจ รวมถึงสนับสนุนการพัฒนาระบบนิเวศน์ที่ช่วยส่งเสริมการเติบโตผ่านช่องทางตลาดหลักทรัพย์ Live Exchange และผ่าน บสย. Business School ซึ่งดําเนินการโดยศูนย์ที่ปรึกษาทางการเงิน บสย. F.A. Center
นายสิทธิกร กล่าวว่า ความร่วมมือในครั้งนี้ บสย. จะให้ความช่วยเหลือ SMEs และ Start up ใน 3 มิติ คือ 1. มิติการเข้าถึงแหล่งทุนจากสถาบันการเงินผ่านกลไกผลิตภัณฑ์ค้ําประกันสินเชื่อภายใต้โครงการ SMEs เข้มแข็ง (PGS10) 2. ด้านการบ่มเพาะผู้ประกอบการให้มีความรู้ทางการเงิน (Financial Literacy) ผ่าน บสย. F.A. Center และ Live Platform ของตลาดหลักทรัพย์แห่งประเทศไทย SET และ 3.มิติการบริหารหนี้ ช่วย SMEs แก้หนี้อย่างยั่งยืน โดยการค้ําประกันสินเชื่อเป็นกลไกที่ช่วยสร้างมูลค่าเพิ่มทางเศรษฐกิจ (Economic Value) ให้กับ SMEs ซึ่งมีมูลค่าต่อ GDP 30-35% และรักษาการจ้างงานกว่า 70%
ดังนั้นความร่วมมือครั้งนี้ จะเปิดโอกาสให้ขยายความช่วยเหลือโดยใช้ศักยภาพและกลไกของทั้ง 2 หน่วยงานเชื่อมโยงช่วยเหลือให้ SMEs ได้เข้าถึงแหล่งทุน จากทั้งตลาดเงิน และการระดมทุนผ่านตลาดทุน โดย บสย. มีฐานลูกค้าค้ําประกันสินเชื่อ SMEs มากกว่า 8 แสนราย ซึ่งมี SMEs ที่มีโอกาสขยายกิจการเข้าสู่ตลาดหลักทรัพย์ไลฟ์เอ็กซ์เช้นจ์ (LiVEx) ประมาณร้อยละ 30 หรือราว 240,000 ราย โดยภายใต้โครงการนี้ คาดว่าจะช่วยเชื่อมโยงให้ SMEs ได้รวมตัวกันและ scale up ขยายธุรกิจเข้าสู่ตลาดหลักทรัพย์ไลฟ์เอ็กซ์เช้นจ์ (LiVEx) เพื่อให้บริษัทเหล่านี้พัฒนาและเติบโตไปเป็นบริษัทจดทะเบียนขนาดใหญ่ใน SET ต่อไป
รัฐบาลไทย-ข่าวทำเนียบรัฐบาล-เตือนผู้ปกครองระวัง "เยลลี่ผสมกัญชา" เด็กไม่ควรกิน เสี่ยงอันตรายถึงชีวิต
วันจันทร์ที่ 11 กันยายน 2566
เตือนผู้ปกครองระวัง "เยลลี่ผสมกัญชา" เด็กไม่ควรกิน เสี่ยงอันตรายถึงชีวิต
.....
สํานักงานคณะกรรมการอาหารและยา (อย.) ห่วงใยผู้บริโภค จากกรณีเด็ก 4 ขวบถูกพาส่งโรงพยาบาล หลังพบกินเยลลี่มีส่วนผสมของกัญชาที่ลักลอบนําเข้ามา ซึ่งเด็กไม่ควรรับประทาน
.
พร้อมระบุว่า ผลิตภัณฑ์อาหารที่มีส่วนผสมของกัญชา จัดเป็นอาหารที่ต้องได้รับอนุญาตเลขสารบบอาหาร ซึ่งต้องผ่านการประเมินความปลอดภัย โดยมีปริมาณสารเตตราไฮโดรแคนนาบินอล (THC) อยู่ในเกณฑ์ที่ปลอดภัยต่อผู้บริโภค (THC ต้องไม่เกิน 1.6 มิลลิกรัมต่อขวด/กล่อง/ซอง) และเข้มงวดในการพิจารณาสูตรส่วนประกอบ รวมทั้งผลตรวจพิสูจน์ปริมาณ THC กําหนดให้ฉลากผลิตภัณฑ์แสดงข้อแนะนําการบริโภคเพื่อความปลอดภัย และแสดงข้อความคําเตือนที่เห็นได้ชัดเจนบนฉลากผลิตภัณฑ์อาหารที่มีส่วนผสมของกัญชา
.
ขอเตือนผู้ปกครองให้ดูแลบุตรหลาน ห้ามเด็กกินเยลลี่ผสมกัญชาที่ลักลอบนําเข้า เสี่ยงอันตราย โดยสังเกตบนซองขนมไม่มีฉลากภาษาไทย พบภาพสัญลักษณ์ หรือข้อความเกี่ยวกับกัญชา เช่น ภาพใบกัญชา ข้อความ Canabis หรือ CA หรือ THC
.
อย่างไรก็ตาม เยลลี่กัญชาที่ผลิตในต่างประเทศชื่อ Trolli SOUR watermelon SHARKS เป็นอาหารที่ห้ามนําเข้า หากพบการลักลอบนําเข้าอย่างผิดกฎหมาย จะมีโทษจําคุกตั้งแต่ 6 เดือน - 2 ปี และปรับตั้งแต่ 5,000 - 20,000 บาท กรณีพบการกระทําฝ่าฝืนกฎหมาย จะดําเนินคดีกับผู้กระทําผิดทันที
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ชลน่าน-สันติ” เข้ารับตำแหน่งรัฐมนตรี สธ. เตรียมแถลงนโยบายกระทรวงก่อน 22 ก.ย.นี้
วันจันทร์ที่ 11 กันยายน 2566
“ชลน่าน-สันติ” เข้ารับตําแหน่งรัฐมนตรี สธ. เตรียมแถลงนโยบายกระทรวงก่อน 22 ก.ย.นี้
“ชลน่าน-สันติ” เข้ากระทรวงสาธารณสุข ลงนามเข้ารับตําแหน่งอย่างเป็นทางการ เตรียมแถลงนโยบายกระทรวงภายในวันที่ 22 ก.ย.นี้ และตั้ง National Health Board เป็นแกนกลางกําหนดนโยบายสุขภาพ บูรณาการ ทุกกระทรวงเกี่ยวกับสุขภาพเข้าร่วม เน้นสร้างความปรองดอง
“ชลน่าน-สันติ” เข้ากระทรวงสาธารณสุข ลงนามเข้ารับตําแหน่งอย่างเป็นทางการ เตรียมแถลงนโยบายกระทรวงภายในวันที่ 22 ก.ย.นี้ และตั้ง National Health Board เป็นแกนกลางกําหนดนโยบายสุขภาพ บูรณาการ ทุกกระทรวงเกี่ยวกับสุขภาพเข้าร่วม เน้นสร้างความปรองดองในกระทรวง
วันนี้ (11 กันยายน 2566) ที่กระทรวงสาธารณสุข จ.นนทบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เดินทางเข้ากระทรวงสาธารณสุข โดยทําการสักการะสิ่งศักดิ์สิทธิ์ประจํากระทรวง 7 จุด ได้แก่ พระพุทธนิรามัย ต้นพระศรีมหาโพธิ์ ศาลพระพรหม พระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนกและสมเด็จพระศรีนครินทราบรมราชชนนี อยู่บนแท่นฐานเดียวกัน พระอนุสาวรีย์ สมเด็จพระเจ้าบรมวงศ์เธอกรมพระยาชัยนาทนเรนทร พระอนุสาวรีย์
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และพระพุทธมหานวนาคปฏิมากร จากนั้นเข้าห้องทํางานชั้น 4 ลงนามในหนังสือเข้ารับหน้าที่ในตําแหน่งอย่างเป็นทางการ โดยมี นพ.โอภาส การย์กวินพงศ์ ปลัดกระทรวงสาธารณสุข ผู้บริหารกระทรวงสาธารณสุขและเจ้าหน้าที่หน่วยงานในสังกัดให้การต้อนรับ
นพ.ชลน่าน ให้สัมภาษณ์ว่า การดําเนินงานจะนํานโยบายที่แถลงต่อรัฐสภามาแปลงเป็นนโยบายของกระทรวงสาธารณสุขและนําไปสู่แผนการปฏิบัติ โดยจะแถลงนโยบายของกระทรวงสาธารณสุขในวันที่ 22 กันยายนนี้ เช่น เรื่องการยกระดับ 30 บาทรักษาทุกโรคก็จะมีความชัดเจนมากขึ้น โดยเป็นการเพิ่มคุณภาพประสิทธิภาพทุกมิติ ทั้งการส่งเสริมป้องกัน การรักษา การฟื้นฟู และเรื่องสุขภาวะ และจะต้องตอบโจทย์เรื่องสุขภาพเชิงสังคมที่ยังมีปัญหาอยู่มาก
นพ.ชลน่านกล่าวต่อว่า ส่วนการบูรณาการกองทุนสุขภาพอื่นๆ จะดูเชิงระบบทั้งหมด ซึ่งในมิติสุขภาพอยู่ในภาระงานของกระทรวงสาธารณสุข 60-70% จึงต้องเป็นแกนหลักขับเคลื่อน โดยจะตั้งเป็นคณะกรรมการสุขภาพแห่งชาติ (National Health Board) มีนายกรัฐมนตรีเป็นประธาน และรัฐมนตรีทุกกระทรวงที่เกี่ยวข้องกับสุขภาพเข้าร่วมเพื่อวางแนวทางการขับเคลื่อนเชิงนโยบายทั้งหมด ทั้งนี้ บทบาทแต่ละหน่วยงานรวมถึงกระทรวงสาธารณสุขไม่ได้ลดลง แต่กระทรวงฯ จะมีความเข้มแข็งมากขึ้น เพราะเป็นจุดเชื่อมต่อประสาน
“การทํางานของผมจะให้ความสําคัญเรื่องบุคลากร เพราะมิติด้านสุขภาพ บุคลากรด้านสุขภาพมีส่วนสําคัญมาก ได้วางเข็มมุ่งว่า กระทรวงสาธารณสุขน่าจะมีการบริหารจัดการเอง มีคณะกรรมการบริหารงานบุคคลเอง มีกฎหมายมารองรับเป็นการเฉพาะ ซึ่งอยู่ระหว่างการปรึกษาหารือ รวมถึงให้ความสําคัญกับเรื่องการสร้างความสมานฉันท์ปรองดอง โดยจะแปลงความเห็นต่างมาเป็นความเห็นร่วม เพื่อขับเคลื่อนงานสุขภาพร่วมกัน สําหรับข้อเรียกร้องของกลุ่มต่างๆ สามารถเข้ามาหารือได้ตลอด ถือเป็นปัญหาที่ต้องช่วยกันดูแล” นพ.ชลน่านกล่าว
********************************************* 11 กันยายน 2566
รัฐบาลไทย-ข่าวทำเนียบรัฐบาล-"ปลัดฯ จตุพร" ติวเข้ม ทสจ. เตรียมพร้อมรับการเปลี่ยนแปลงในทุกมิติ
วันจันทร์ที่ 11 กันยายน 2566
"ปลัดฯ จตุพร" ติวเข้ม ทสจ. เตรียมพร้อมรับการเปลี่ยนแปลงในทุกมิติ
"ปลัดฯ จตุพร" ติวเข้ม ทสจ. เตรียมพร้อมรับการเปลี่ยนแปลงในทุกมิติ
"ปลัดฯ จตุพร" ติวเข้ม ทสจ. เตรียมพร้อมรับการเปลี่ยนแปลงในทุกมิติ
วันที่ 8 กันยายน 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานในพิธีเปิดการฝึกอบรม หลักสูตร "ผู้บริหาร ทส. ยุคใหม่กับการปรับตัวเพื่อรองรับการเปลี่ยนแปลง" โดยมีผู้บริหารระดับสูง ผู้บริหารหน่วยงานในสังกัด ทส. และผู้อํานวยการสํานักงานทรัพยากรธรรมชาติและสิ่งแวดล้อมจังหวัด (ทสจ.) 76 จังหวัด เข้าร่วม ณ โรงแรมกรุงศรีริเวอร์ จังหวัดพระนครศรีอยุธยา เพื่อเตรียมความพร้อมผู้บริหารในการบริหารจัดการทรัพยากรธรรมชาติและสิ่งแวดล้อม ในสภาวะที่มีการเปลี่ยนแปลงอย่างรวดเร็ว เพื่อเสริมประสิทธิภาพการบริหารงาน
ปกท.ทส. กล่าวว่า ทสจ. หรือสํานักงานทรัพยากรธรรมชาติและสิ่งแวดล้อมจังหวัด เปรียบเสมือนเป็นหูเป็นตา เป็นตัวแทนของปลัดกระทรวงฯ ในระดับพื้นที่ เป็นเสมือนผู้ช่วยงานด้านทรัพยากรธรรมชาติและสิ่งแวดล้อมของผู้ว่าราชการจังหวัดในแต่ละจังหวัด และเป็นผู้ประสานงานกับหน่วยงานต่าง ๆ ของ ทส. ในระดับพื้นที่ ดังนั้น ทุก ทสจ. ต้องรู้ข้อมูลด้านทรัพยากรธรรมชาติและสิ่งแวดล้อมในพื้นที่ของตนเองอย่างครอบคลุม ครบถ้วน รอบด้าน ต้องเท่าทันต่อสถานการณ์ที่เปลี่ยนแปลงและเหตุการณ์ต่าง ๆ ที่เกิดขึ้นในพื้นที่ โดยเฉพาะประเด็นที่มีความสําคัญ และจะเป็นนโยบายของรัฐบาล อาทิ ปัญหาพื้นที่ภัยแล้ง พื้นที่น้ําท่วม ปัญหาฝุ่น PM2.5 ปัญหาการลักลอบตัดไม้ทําลายป่า การลักลอบค้าไม้มีค่า การส่งเสริมการท่องเที่ยวในพื้นที่อุทยานแห่งชาติ การแก้ไขปัญหาช้างป่าออกนอกพื้นที่ การให้ข้อมูลความรู้ด้านการเปลี่ยนแปลงสภาพภูมิอากาศ รวมถึงการแก้ไขปัญหาสิ่งแวดล้อม ทั้งปัญหาขยะมูลฝอย และปัญหาน้ําเสีย โดยในการทํางานจะต้องสร้างความร่วมมือกับเครือข่ายต่าง ๆ และประชาชนในพื้นที่ มีการจับคู่การทํางานร่วมกันระหว่างจังหวัด หรือ จังหวัดจับคู่ เพื่อให้เกิดผลสัมฤทธิ์ของงานในแต่ละประเด็นอย่างเห็นผลเป็นรูปธรรม และต้องมีการถ่ายทอดประสบการณ์ องค์ความรู้ในการทํางานระหว่างรุ่นสู่รุ่น เพื่อสร้างทีมในการทํางาน
รัฐบาลไทย-ข่าวทำเนียบรัฐบาล-อนุมัติจ่ายเงินยังชีพแก่ผู้สูงอายุรายได้น้อย 100 บาทต่อเดือน รวม 6 เดือน
วันจันทร์ที่ 11 กันยายน 2566
11/09/2566
อนุมัติจ่ายเงินยังชีพแก่ผู้สูงอายุรายได้น้อย 100 บาทต่อเดือน รวม 6 เดือน
วันพุธที่ 6 กันยายน 2566
ต่อจากนี้ไป ขอเชิญรับฟังไทยคู่ฟ้า
คณะกรรมการบริหารกองทุนผู้สูงอายุอนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุรายได้น้อยในโครงการลงทะเบียนเพื่อสวั
สดิการแห่งรัฐปี 2565 ในอัตรา 100 บาทต่อเดือน ตั้งแต่เดือน เม.ย. – ก.ย.2566 รวมเป็นระยะเวลา 6 เดือน
สําหรับผู้มีสิทธิที่ยังไม่ได้ยืนยันตัวตน สามารถไปยืนยันตัวตนได้ที่ธนาคารกรุงไทยทุกสาขา
ผู้มีสิทธิที่ไม่สามารถผูกบัญชีพร้อมเพย์กับเลขบัตรประจําตัวประชาชนได้สามารถแจ้งความประสงค์โอนเงินเข้า
บัญชีบุคคลอื่นได้โดยดาวน์โหลดแบบฟอร์มให้ความยินยอมทางเว็บไซต์โครงการลงทะเบียนเพื่อสวัสดิการแห่งรัฐ ปี 2565 หรือ
ขอรับและยื่นเอกสารที่กรมบัญชีกลาง หรือสํานักงานคลังจังหวัดทุกจังหวัด ภายในวันที่ 17 พ.ย.2566สอบถามเพิ่มเติมโทร 0-2270-6400
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดกิจกรรมเนื่องในวันพระราชทานธงชาติไทย
วันพฤหัสบดีที่ 28 กันยายน 2566
การรถไฟแห่งประเทศไทย จัดกิจกรรมเนื่องในวันพระราชทานธงชาติไทย
28 กันยายน ประจําปี 2566
วันนี้ (28 ก.ย. 66) เวลา 08.00 น. การรถไฟแห่งประเทศไทย (รฟท.) นําคณะผู้บริหาร พนักงาน ลูกจ้าง รฟท. และนักเรียนโรงเรียนวิศวกรรมรถไฟ เข้าร่วมพิธีเคารพธงชาติ เนื่องในวันพระราชทานธงชาติไทย 28 กันยายน เพื่อน้อมรําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าโปรดกระหม่อมพระราชทานธงไตรรงค์เป็นธงประจําชาติไทย เพื่อเป็นการสร้างความภาคภูมิใจและเป็นการแสดงถึงความสมัครสมานสามัคคีของคนในชาติ ณ สถาบันฝึกอบรมระบบราง เขตจตุจักร กรุงเทพฯ
สําหรับ ธงชาติไทย เป็นสัญลักษณ์ของประเทศไทยที่บ่งบอกถึงเอกลักษณ์ ศักดิ์ศรีความเป็นไทยแสดงความเป็นเอกราชและอธิปไตยของชาติ จึงมีความศักดิ์สิทธิ์ต้องได้รับความเคารพอย่างสูง และมีความสําคัญทางจิตใจที่แสดงถึงความรัก และความรู้สึกที่มีร่วมกันของคนในชาติ ธงชาติไทยแต่เดิมมีหลายรูปแบบ จนรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าโปรดกระหม่อม ให้ตราพระราชบัญญัติธงขึ้นใหม่ในพุทธศักราช 2460 โดยทรงกําหนดความหมายของสีธงไตรรงค์แบบไม่เป็นทางการในพระราชนิพนธ์ เรื่องเครื่องหมายแห่งไตรรงค์ไว้ว่า
- สีแดง หมายถึง เลือดอันยอมพลีให้แก่ชาติ
- สีขาว หมายถึง ความบริสุทธิ์แห่งธรรมะอันเป็นหลักคําสอนทางพระพุทธศาสนา
- สีน้ําเงิน หมายถึง สีส่วนพระองค์ขององค์พระมหากษัตริย์
โดยต่อมาพระบาทสมเด็จพระปกเกล้าเจ้าอยู่หัว รัชกาลที่ 7 โปรดเกล้าฯ ให้มีบันทึกเรื่องธงชาติ โดยให้ยึดเอาธงไตรรงค์เป็นธงชาติไทยตั้งแต่นั้นมาเพื่อจะได้ไม่ต้องเกิดความสับสนกับต่างประเทศ และจะได้ไม่ต้องเปลี่ยนแปลงธงชาติบ่อย ๆ และได้กําหนดความหมายของธงไตรรงค์ให้ชัดเจนแต่ครอบคลุมอุดมการณ์เดิมของรัชกาลที่ 6 เอาไว้ คือ สีแดงหมายถึงชาติ (ประชาชน) สีขาวหมายถึงศาสนา และสีน้ําเงินหมายถึงพระมหากษัตริย์ ซึ่งความหมายนี้ก็ใช้สืบทอดกันมาจนถึงปัจจุบัน
รัฐบาลไทย-ข่าวทำเนียบรัฐบาล-อนุมัติ! แผนบริหารหนี้สาธารณะ ปีงบฯ 67 “แผนก่อหนี้ใหม่ – แผนบริหารหนี้เดิม – แผนชำระหนี้”
วันศุกร์ที่ 29 กันยายน 2566
อนุมัติ! แผนบริหารหนี้สาธารณะ ปีงบฯ 67 “แผนก่อหนี้ใหม่ – แผนบริหารหนี้เดิม – แผนชําระหนี้”
.....
ที่ประชุม ครม. (26 ก.ย. 66) อนุมัติ “แผนการบริหารหนี้สาธารณะ” (แผนฯ) ประจําปีงบฯ 67 เฉพาะในส่วนที่ ครม. ได้มีมติอนุมัติแล้ว “การบริหารหนี้ที่ครบกําหนดและการชําระหนี้” ประกอบด้วย:
.
1. แผน “ก่อหนี้ใหม่” วงเงินรวม 194,434.53 ล้านบาท ดังนี้ :
> การก่อหนี้ใหม่ของรัฐบาล ส่วนใหญ่เป็นการกู้เงินเพื่อ "ชดเชยการขาดดุลงบประมาณปี 66" ที่มีการขยายเวลากู้เงินออกไปภายหลังจากวันสิ้นปีงบประมาณ สําหรับการเบิกจ่ายกันเหลื่อมปี วงเงิน 40,000 ล้านบาท และการกู้เงินเพื่อดําเนิโครงการพัฒนาโครงสร้างพื้นฐานและเสริมสร้างขีดความสามารถในการแข่งขันของประเทศ
> การก่อหนี้ใหม่ของรัฐวิสาหกิจ เป็นการกู้เงินเพื่อ "ลงทุนในโครงการพัฒนาที่สําคัญ" รวมถึงเป็นการกู้เงินเพื่อใช้เป็น "เงินทุนหมุนเวียนในการดําเนินกิจการทั่วไปของรัฐวิสาหกิจ"
2. แผน “บริหารหนี้เดิม” วงเงินรวม 1,621,135.22 ล้านบาท:
> ส่วนใหญ่เป็นการกู้เงินเพื่อ "ปรับโครงสร้างหนี้เดิม" ที่ครบกําหนดในปีงบฯ 67
3. แผน “ชําระหนี้” วงเงินรวม 390,538.63 ล้านบาท ประกอบด้วย:
> แผนการชําระหนี้ของรัฐบาล รัฐวิสาหกิจ และหนี้หน่วยงานของรัฐจากงบฯ ปี 67 วงเงิน 336,807 ล้านบาท
> แผนการชําระหนี้จากแหล่งเงินอื่น ๆ วงเงิน 53,731.63 ล้านบาท
.
ทั้งนี้ การดําเนินงาน และหน่วยงานภายใต้แผนฯ จะต้องดําเนินการตามกฎหมายและระเบียบที่เกี่ยวข้อง
.
โดยในแผนฯ ดังกล่าว มีรัฐวิสาหกิจ 4 แห่ง:
• การเคหะแห่งชาติ (กคช.)
• บริษัท ธนารักษ์พัฒนาสินทรัพย์ จํากัด (ธพส.)
• การรถไฟแห่งประเทศไทย (รฟท.)
• องค์การขนส่งมวลชนกรุงเทพ (ขสมก.)
.
ทั้งนี้ ประมาณการหนี้สาธารณะคงค้างต่อ GDP ณ สิ้นปีงบฯ 67 จากการดําเนินการตามแผนฯ ที่เสนอในครั้งนี้ “จะยังอยู่ภายใต้กรอบการบริหารหนี้สาธารณะ” ที่คณะกรรมการนโยบายการเงินการคลังของรัฐกําหนด คือ “ไม่เกินร้อยละ 70”
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ เกษตร ประชุมคณะอนุกรรมการด้านเกษตรโครงการศูนย์ภูฟ้าพัฒนาอันเนื่องมาจากพระราชดำริ ในสมเด็จพระเทพรัตนราชสุดา ฯ สยามบรมราชกุมารี ครั้งที่ 2/2566
วันศุกร์ที่ 29 กันยายน 2566
รองปลัดฯ เกษตร ประชุมคณะอนุกรรมการด้านเกษตรโครงการศูนย์ภูฟ้าพัฒนาอันเนื่องมาจากพระราชดําริ ในสมเด็จพระเทพรัตนราชสุดา ฯ สยามบรมราชกุมารี ครั้งที่ 2/2566
รองปลัดฯ เกษตร ประชุมคณะอนุกรรมการด้านเกษตรโครงการศูนย์ภูฟ้าพัฒนาอันเนื่องมาจากพระราชดําริ ในสมเด็จพระเทพรัตนราชสุดา ฯ สยามบรมราชกุมารี ครั้งที่ 2/2566
วันพฤหัสบดีที่ 28 กันยายน 2566 เวลา 13.30 น. นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะอนุกรรมการด้านเกษตรโครงการศูนย์ภูฟ้าพัฒนาอันเนื่องมาจากพระราชดําริ ในสมเด็จพระเทพรัตนราชสุดา ฯ สยามบรมราชกุมารี ครั้งที่ 2/2566 ณ ห้องประชุมกระทรวงเกษตรและสหกรณ์ ห้อง 135 และผ่านระบบประชุมออนไลน์ (Zoom Meeting) โดยมีผู้แทนหน่วยงานในสังกัดกระทรวงเกษตรและสหกรณ์ที่เป็นคณะอนุกรรมการด้านเกษตรโครงการศูนย์ภูฟ้า ฯ และหน่วยงานร่วมบูรณาการ เข้าร่วมประชุม  มีประเด็นสําคัญในที่ประชุม ดังนี้
1. เพื่อรับทราบผลการดําเนินงานโครงการศูนย์ภูฟ้า ฯ ปีงบประมาณ พ.ศ.2566 (ไตรมาสที่ 4) ของหน่วยงานในสังกัดกระทรวงเกษตรและสหกรณ์ที่ร่วมบูรณาการขับเคลื่อนการดําเนินงานโครงการฯ จําแนกรายด้าน ได้แก่ ด้านการศึกษา สาธิต และแหล่งเรียนรู้ (แปลงต้นแบบ/แปลงสาธิต) ด้านการถ่ายทอดเทคโนโลยี/การขยายผล/การส่งเสริมพัฒนาอาชีพ ด้านสิ่งแวดล้อม ด้านการพัฒนาทรัพยากร และโครงสร้างพื้นฐาน และด้านอื่นๆ
2. เพื่อพิจารณาแนวทางการขับเคลื่อนการดําเนินงานโครงการศูนย์ภูฟ้าพัฒนา ฯ ปีงบประมาณ พ.ศ.2567 ภายใต้แผนแม่บทโครงการศูนย์ภูฟ้าพัฒนาฯ ระยะ 5 ปี (พ.ศ. 2566 - 2570) ซึ่งกําหนดกรอบระยะเวลาพื้นที่เป้าหมายและจุดเน้นแบ่งเป็น 3 ระยะ ได้แก่
ระยะที่ 1 (พ.ศ. 2566 - 2567) เน้นการปรับปรุงบํารุงรักษาแหล่งเรียนรู้ จุดสาธิต ระบบโครงสร้างพื้นฐาน การถ่ายทอดองค์ความรู้ เพื่อให้เกษตรกรมีคุณภาพชีวิตที่ดีขึ้น ควบคู่ไปกับการอนุรักษ์ทรัพยากรธรรมชาติและสิ่งแวดล้อม
ระยะที่ 2 (พ.ศ. 2568 - 2569) เน้นการพัฒนาอย่างต่อเนื่องในการส่งเสริมการเกษตรในพื้นที่ขยายผล และพื้นที่ที่มีพระราชดําริดําเนินการเพิ่มเติม พร้อมทั้งขยายผลไปในพื้นที่ต่อยอดความสําเร็จ
ระยะที่ 3 (พ.ศ. 2570) ขยายผลองค์ความรู้ไปสู่เกษตรกรพื้นที่อื่นโดยรอบศูนย์ เพิ่มช่องทางการจัดจําหน่ายผลิตภัณฑ์ของราษฎรในโครงการและพื้นที่ขยายผล โดยเพิ่มช่องทางการตลาด เพื่อให้โครงการเป็นศูนย์ต้นแบบการพัฒนาและถ่ายทอดความรู้อย่างครบวงจรแบบเบ็ดเสร็จในลักษณะเดียวกับศูนย์์ศึกษาการพัฒนาอันเนื่องมาจากพระราชดําริ
ทั้งนี้ ผู้แทนหน่วยงานในสังกัดกระทรวงเกษตรและสหกรณ์ได้นําเสนอแผนงาน/โครงการ/กิจกรรมที่จะร่วมบูรณาการขับเคลื่อนในปีงบประมาณ พ.ศ. 2567 โดยประธานได้เน้นย้ําให้การดําเนินโครงการ/กิจกรรม มีการจัดเก็บข้อมูลผลผลิต ประสิทธิภาพการผลิต และข้อมูลทางเศรษฐกิจ เพื่อใช้ในการวิเคราะห์/ทบทวนการดําเนินการให้เกิดประสิทธิภาพมากยิ่งขึ้น และแสดงให้เห็นถึงผลลัพธ์ที่เป็นรูปธรรม อันนําไปสู่การพัฒนาคุณภาพชีวิตของเกษตรกรต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลชื่นชมและยินดีกับทีมนักกีฬาไทย ทำผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมเหรียญรางวัลขึ้นอันดับที่ 5 ของตาราง
วันศุกร์ที่ 29 กันยายน 2566
29/09/2566
โฆษกรัฐบาลเผย รัฐบาลชื่นชมและยินดีกับทีมนักกีฬาไทย ทําผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมเหรียญรางวัลขึ้นอันดับที่ 5 ของตาราง
โฆษกรัฐบาลเผย รัฐบาลชื่นชมและยินดีกับทีมนักกีฬาไทย ทําผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมเหรียญรางวัลขึ้นอันดับที่ 5 ของตาราง พร้อมเชิญชวนคนไทยส่งกําลังใจให้นักกีฬาไทย
วันที่ 29 กันยายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลชื่นชมและยินดีที่ทีมนักกีฬาไทย ทําผลงานได้อย่างยอดเยี่ยมในการแข่งขันมหกรรมกีฬาเอเชียนเกมส์ ครั้งที่ 19 (Hangzhou 2022 Asian Games) ณ เมืองหางโจว สาธารณรัฐประชาชนจีน โดยล่าสุด ประเทศไทยขึ้นมาอันดับที่ 5 ของตารางสรุปเหรียญรางวัล (ณ วันที่ 29 กันยายน 2566) ได้แก่ เหรียญทอง 8 เหรียญ เหรียญเงิน 3 เหรียญ และเหรียญทองแดง 9 เหรียญ รวมทั้งหมด 20 เหรียญ (https://info.hangzhou2022.cn/en/results/all-sports/medal-standings.htm) พร้อมเชิญชวนคนไทยส่งกําลังใจเชียร์อย่างเต็มที่จนถึงวันปิดการแข่งขัน
โดยเอเชียนเกมส์ ครั้งที่ 19 จัดขึ้นระหว่างวันที่ 23 กันยายน - 8 ตุลาคม 2566 ภายใต้คําขวัญ “Heart to Heart, @ Future” หรือ “ใจถึงใจ @อนาคต” เพื่อเป็นสัญลักษณ์ของความเชื่อมโยงที่เอเชียนเกมส์สร้างขึ้นระหว่างประเทศต่าง ๆ ในเอเชีย มีผู้เข้าร่วมแข่งขัน 46 ประเทศและเขตเศรษฐกิจ ไทยส่งนักกีฬาเข้าร่วมแข่งขันทั้งหมด 934 คน แบ่งเป็น 40 ชนิดกีฬา ซึ่งใน 6 วันที่ผ่านมาสามารถทําผลงานได้อย่างยอดเยี่ยมต่อเนื่อง โดยสรุปเหรียญทองขณะนี้ ได้จากการแข่งขันกีฬาเทควันโด เซปักตะกร้อ เรือใบ และ E sports สะท้อนศักยภาพของนักกีฬาไทยที่มีทั้งความสามารถและทักษะที่หลากหลาย
“รัฐบาลชื่นชมความมุ่งมั่นและทุ่มเทของนักกีฬาทุกท่าน รวมทั้งโค้ชและหน่วยงานที่เกี่ยวข้องทุกภาคส่วน จนเกิดเป็นความสําเร็จในการแข่งขันครั้งนี้ ซึ่งได้สร้างความสุข สร้างรอยยิ้มให้กับคนไทยทั้งประเทศ ซึ่งรัฐบาลยินดีผลักดันกีฬาประเภทต่าง ๆ และยกระดับศักยภาพนักกีฬาไทยในเวทีโลก สร้างชื่อเสียงให้กับประเทศไทยในระดับนานาชาติ พร้อมขอเชิญชวนคนไทยร่วมส่งแรงใจ แรงเชียร์ ติดตามการแข่งขันที่ยังคงมีต่อเนื่องถึงวันที่ 8 ตุลาคม 2566 นี้ เพื่อเป็นขวัญและกําลังใจให้กับทีมนักกีฬาไทยต่อไป” นายชัยฯ กล่าว
รัฐบาลไทย-ข่าวทำเนียบรัฐบาล-ออมสินประกาศตรึงอัตราดอกเบี้ยเงินกู้ทุกประเภท ช่วยเหลือลูกค้าทุกกลุ่ม ตามนโยบายรัฐบาล มุ่งผลักดันเศรษฐกิจฟื้นตัว
วันศุกร์ที่ 29 กันยายน 2566
29/09/2566
ออมสินประกาศตรึงอัตราดอกเบี้ยเงินกู้ทุกประเภท ช่วยเหลือลูกค้าทุกกลุ่ม ตามนโยบายรัฐบาล มุ่งผลักดันเศรษฐกิจฟื้นตัว
ธนาคารออมสินประกาศยังไม่ขึ้นอัตราดอกเบี้ยในรอบนี้ โดยจะตรึงอัตราดอกเบี้ยเงินกู้ทุกประเภทให้นานที่สุด สามารถช่วยเหลือลูกค้าสินเชื่อธนาคารออมสินทุกประเภท จํานวนกว่า 5.6 ล้านบัญชี
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะกรรมการ นโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ต่อปี จากเดิม 2.25% ต่อปี เป็น 2.50% ต่อปี มีผลเมื่อวันที่ 27 กันยายน 2566 ที่ผ่านมานั้น อย่างไรก็ตาม เพื่อเป็นการช่วยเหลือประชาชนตามนโยบายรัฐบาล ธนาคารออมสินจึงประกาศยังไม่ขึ้นอัตราดอกเบี้ยในรอบนี้ โดยจะตรึงอัตราดอกเบี้ยเงินกู้ทุกประเภทให้นานที่สุด ได้แก่ อัตราดอกเบี้ย MLR MRR และ MOR ซึ่งจะสามารถช่วยเหลือลูกค้าสินเชื่อธนาคารออมสินทุกประเภท จํานวนกว่า 5.6 ล้านบัญชี ทั้งที่เป็นลูกค้ารายย่อย กลุ่มฐานราก ผู้ประกอบการทั้ง SMEs และธุรกิจขนาดใหญ่ สําหรับอัตราดอกเบี้ยเงินฝาก ธนาคารจะพิจารณาปรับขึ้นตามสภาวการณ์ที่เหมาะสมและทิศทางของตลาดอีกครั้ง
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ร่วมเข้าเฝ้ารับเสด็จศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันพฤหัสบดีที่ 28 กันยายน 2566
รองปลัดกระทรวงเกษตรและสหกรณ์ ร่วมเข้าเฝ้ารับเสด็จศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
รองปลัดกระทรวงเกษตรและสหกรณ์ ร่วมเข้าเฝ้ารับเสด็จศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
เมื่อวันที่ 28 กันยายน 2566 ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) ร่วมเข้าเฝ้ารับเสด็จศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในการเสด็จพระดําเนินทรงปฏิบัติพระราชกรณียกิจเปิดงาน “วันป้องกันโรคพิษสุนัขบ้าโลก” ประจําปี 2566 (World Rabies Day 2023) ในวันที่ 28 กันยายน 2566 ณ อาคารจักรพันธ์เพ็ญศิริ มหาวิทยาลัยเกษตรศาสตร์ เขตจตุจักร กรุงเทพฯ
สําหรับกิจกรรมวันป้องกันโรคพิษสุนัขบ้าโลก ประจําปี 2566 (World Rabies Day 2023) จัดขึ้นภายใต้แนวคิด “โรคพิษสุนัขบ้า: รวมใจเป็นหนึ่ง สุขภาพหนึ่งเดียว เพื่อทุกชีวิต (Rabies: All for 1 One Health fot All)” โดยกิจกรรมภายในงานประกอบด้วย
1.การเสวนาหัวข้อต่าง ๆ ที่เกี่ยวข้องกับการป้องกันโรคพิษสุนัขบ้า เช่น พื้นที่ปลอดโรคพิษสุนัขบ้า: ความร่วมมือเพื่อความสําเร็จและความท้าทาย, สถานการณ์โรคและนวัตกรรมเพื่อการจัดการโรค เป็นต้น
2.พิธีมอบโล่รางวัล Thailand Rabies Awards
3.พิธีมอบธงสัญลักษณ์งานวันพิษสุนัขบ้าโลกให้แก่สถานเสาวภา สภากาชาดไทย (เจ้าภาพการจัดงานวันพิษสุนัขบ้าโลกในปีต่อไป)
4.การจัดซุ้มนิทรรศการโรคพิษสุนัขบ้าโดยภาคีเครือข่ายการจัดงานวันป้องกันโรคพิษสุนัขบ้าโลก ซึ่งประกอบด้วย คณะแพทยศาสตร์ จุฬาลงกรณ์มหาวิทยาลัย กรมควบคุมโรค กรมปศุสัตว์ สํานักอนามัย กรุงเทพมหานคร คณะสัตวแพทยศาสตร์ มหาวิทยาลัยมหิดล คณะสัตวแพทยศาสตร์ มหาวิทยาลัยเกษตรศาสตร์ และสถานเสาวภา สภากาชาดไทย และผู้สนับสนุนกิจกรรมจากผู้แทนบริษัทต่าง ๆ
รัฐบาลไทย-ข่าวทำเนียบรัฐบาล-ธอส. ประกาศตรึงอัตราดอกเบี้ยเงินกู้ถึงสิ้นปี 2566 ช่วยเหลือลูกค้าสินเชื่อบ้าน
วันศุกร์ที่ 29 กันยายน 2566
29/09/2566
ธอส. ประกาศตรึงอัตราดอกเบี้ยเงินกู้ถึงสิ้นปี 2566 ช่วยเหลือลูกค้าสินเชื่อบ้าน
ธอส. ตรึงอัตราดอกเบี้ยเงินกู้ไว้ในระดับปัจจุบันต่อไปจนถึงสิ้นปี 2566 ซึ่งจะช่วยลดภาระค่าใช้จ่ายในการชําระเงินงวดตามนโยบายรัฐบาลให้กับลูกค้าเงินกู้ในปัจจุบันของธนาคารที่มีอยู่จํานวน 1.79 ล้านบัญชี คิดเป็นวงเงินสินเชื่อคงค้างมากกว่า 1.66 ล้านล้านบาท
นายกฤษณ์ เสสะเวช กรรมการธนาคาร และรักษาการกรรมการผู้จัดการธนาคารอาคารสงเคราะห์ (ธอส.) เปิดเผยว่า ภายหลังจากที่คณะกรรมการนโยบายการเงิน (กนง.) เมื่อวันที่ 27 กันยายน 2566 มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 2.25% ต่อปี เป็น 2.50% ต่อปี ธอส. ในฐานะสถาบันการเงินเฉพาะกิจของรัฐ ที่มีพันธกิจ "ทําให้คนไทยมีบ้าน" พร้อมตรึงอัตราดอกเบี้ยเงินกู้ไว้ในระดับปัจจุบันต่อไปจนถึงสิ้นปี 2566 ซึ่งจะช่วยลดภาระค่าใช้จ่ายในการชําระเงินงวดตามนโยบายรัฐบาลให้กับลูกค้าเงินกู้ในปัจจุบันของธนาคารที่มีอยู่จํานวน 1.79 ล้านบัญชี คิดเป็นวงเงินสินเชื่อคงค้างมากกว่า 1.66 ล้านล้านบาท และได้มีเวลาในการปรับตัวรับกับภาวะดอกเบี้ยขาขึ้น
รัฐบาลไทย-ข่าวทำเนียบรัฐบาล-นายกฯ รับฟังข้อสรุปโครงการก่อสร้างท่าอากาศยานนานาชาติอันดามัน จ.พังงา ย้ำกำหนดแผนการเวนคืนที่ดิน-การจ่ายเงินชดเชยให้ชัดเจน กำชับเชื่อมต่อระบบคมนาคมอย่างเหมาะสม
วันศุกร์ที่ 29 กันยายน 2566
29/09/2566
นายกฯ รับฟังข้อสรุปโครงการก่อสร้างท่าอากาศยานนานาชาติอันดามัน จ.พังงา ย้ํากําหนดแผนการเวนคืนที่ดิน-การจ่ายเงินชดเชยให้ชัดเจน กําชับเชื่อมต่อระบบคมนาคมอย่างเหมาะสม
นายกฯ รับฟังข้อสรุปโครงการก่อสร้างท่าอากาศยานนานาชาติอันดามัน จ.พังงา ย้ํากําหนดแผนการเวนคืนที่ดิน-การจ่ายเงินชดเชยให้ชัดเจน กําชับเชื่อมต่อระบบคมนาคมอย่างเหมาะสม ระบบสาธารณูปโภคต้องพร้อมรองรับความเจริญในอนาคต
วันนี้ (29 กันยายน 2566) เวลา 15.10 น. ณ พื้นที่ตําบลโคกกลอย อําเภอตะกั่วทุ่ง จังหวัดพังงา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง รับฟังข้อสรุปเกี่ยวกับโครงการก่อสร้างท่าอากาศยานนานาชาติอันดามัน ซึ่งใช้พื้นที่ในการก่อสร้างประมาณ 7,400 ไร่ จากการสํารวจมีความเหมาะสมต่อการสร้างสนามบิน
นายชัย วัชรงค์ โฆษกประจําสํานักนายกรัฐมนตรีกล่าวว่า นายกรัฐมนตรีเน้นย้ําการก่อสร้างจะต้องไม่สร้างปัญหา กระทบต่อประชาชนทั้งที่อยู่อาศัยและที่ดินทํากิน ส่วนการจ่ายเงินชดเชยค่าเวนคืนที่ดินจะต้องเป็นธรรม โดยเฉพาะเรื่องระยะเวลาเวนคืนและการจ่ายเงินจะต้องกําหนดเป็นแผนให้ชัดเจน พร้อมกําชับเรื่องการเชื่อมต่อระบบคมนาคมอย่างเหมาะสม รวมถึงระบบสาธารณูปโภคจะต้องมีความพร้อมรองรับความเจริญเติบโตในอนาคต
“นายกรัฐมตรีย้ําว่า การลงพื้นที่จังหวัดภูเก็ตและจังหวัดพังงาไม่ได้มีนัยยะทางการเมือง มาในฐานะนายกรัฐมนตรี ในนามของรัฐบาล เพื่อรับฟังปัญหา ติดตามงานตามข้อสั่งการ” นายชัย กล่าว
รัฐบาลไทย-ข่าวทำเนียบรัฐบาล-นายกฯ ลงพื้นที่ก่อสร้างโครงการทางพิเศษสายกะทู้-ป่าตอง จ.ภูเก็ต รับฟังความคิดเห็นการแก้ไขปัญหาจราจร-ขยายเส้นทางรองรับนักท่องเที่ยว
วันศุกร์ที่ 29 กันยายน 2566
29/09/2566
นายกฯ ลงพื้นที่ก่อสร้างโครงการทางพิเศษสายกะทู้-ป่าตอง จ.ภูเก็ต รับฟังความคิดเห็นการแก้ไขปัญหาจราจร-ขยายเส้นทางรองรับนักท่องเที่ยว
นายกฯ ลงพื้นที่ก่อสร้างโครงการทางพิเศษสายกะทู้-ป่าตอง จ.ภูเก็ต รับฟังความคิดเห็นการแก้ไขปัญหาจราจร-ขยายเส้นทางรองรับนักท่องเที่ยว ย้ําการก่อสร้างโครงการต่าง ๆ ต้องคํานึงถึงผลกระทบต่อสิ่งแวดล้อมและประชาชน
วันนี้ (29 กันยายน 2566) เวลา 14.00 น. ณ พื้นที่ก่อสร้างโครงการทางพิเศษ สายกะทู้ – ป่าตอง ตําบลกะทู้ อําเภอกะทู้ จังหวัดภูเก็ต นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบปะตัวแทนหน่วยงานราชการและประชาชน เพื่อรับฟังความคิดเห็นเกี่ยวกับการแก้ไขปัญหาการจราจร และการขยายเส้นทางเพื่อรองรับนักท่องเที่ยว
นายชัย วัชรงค์ โฆษกประจําสํานักนายกรัฐมนตรีเปิดเผยว่า ภายหลังรับฟังบรรยายสรุปฯ นายกรัฐมนตรีกล่าวย้ํารัฐบาลพร้อมเร่งผลักดันการอํานวยความสะดวกในส่วนโครงสร้างพื้นฐานคมนาคม การสร้างสภาพแวดล้อมต่าง ๆ ทั้งการปรับปรุงสนามบิน การเพิ่มเที่ยวบิน และในทุกขั้นตอนการบริการที่เป็นประตูสู่ประเทศไทย ทั้งนี้ ในส่วนของรัฐบาลพร้อมสนับสนุน และขอให้เร่งรัดการดําเนินการ เพื่อสามารถรองรับนักท่องเที่ยวได้อย่างรวดเร็ว และมีประสิทธิภาพ โดยพิจารณาทั้งในเรื่องการใช้งบประมาณ ระยะเวลาในการก่อสร้าง ให้มีความเหมาะสม เกิดประสิทธิภาพมากที่สุด และเป็นประโยชน์ต่อพี่น้องประชาชนโดยรวม สิ่งที่สําคัญอย่างยิ่ง การดําเนินการก่อสร้างโครงการต่าง ๆ ต้องคํานึงถึงผลกระทบต่อสิ่งแวดล้อม และความเดือดร้อนของพี่น้องประชาชนด้วย
สําหรับการก่อสร้างโครงการทางพิเศษ สายกะทู้ - ป่าตอง ตําบลกะทู้ อําเภอกะทู้ จังหวัดภูเก็ต การทางพิเศษแห่งประเทศไทย ได้มุ่งมั่นให้มีการศึกษาเพื่อพัฒนาอย่างรอบด้าน ทั้งด้านวิศวกรรม ด้านเศรษฐกิจ ด้านสิ่งแวดล้อม โครงการทางพิเศษในจังหวัดภูเก็ต ระยะที่ 1 และระยะที่ 2 ประกอบด้วย
ระยะที่ 1 : ช่วงกะทู้-ป่าตอง เป็นทางพิเศษยกระดับและอุโมงค์ขนาด 4 ช่องจราจรต่อทิศทาง โดยเป็นทางยกระดับข้ามถนนพิศิษฐ์กรณีย์จนถึงเขานาคเกิด แล้วจึงเป็นอุโมงค์คู่ หลังจากนั้นเป็นทางยกระดับ และสิ้นสุดโครงการที่ ตําบลกะ บริเวณจุดตัดกับ ทล. 4029 รวมระยะทางประมาณ 4 กิโลเมตร
ระยะที่ 2 : ช่วงเมืองใหม่-เกาะแก้ว-กะทู้ เป็นทางพิเศษขนาด 4 ช่องจราจร ช่องจราจรละ 3.5เมตร เกาะกลาง 16.20 เมตร รองรับการขยายช่องจราจรในอนาคต ไหล่ทางด้านใน 1.50 เมตร ไหล่ทางด้านนอก 2.5-เมตร และเนื่องจากรูปแบบโครงการเป็นทางพิเศษที่มีการควบคุมการเข้าออก จึงจําเป็นต้องมีการออกแบบทางบริการฝั่งละ 2 ช่องจราจรแบบวิ่งสวนทิศทางจราจรตาม
ความเหมาะสมเพื่อให้ประชาชนในพื้นที่สามารถสัญจรได้ตามเดิม โดยไม่ถูกทางพิเศษปิดกั้น สําหรับช่วงแนวเส้นทางในการต่อขยายเข้าสู่กะทู้ และเชื่อมต่อกับทางพิเศษสายกะทู้-ป่าตอง แนวเส้นทางผ่านพื้นที่เขากมลาซึ่งเป็นพื้นที่ภูเขาสูงชัน จึงออกแบบเป็นอุโมงค์คู่ อุโมงค์ละ 2 ช่องจราจร และช่วงแนวเส้นทางที่ผ่านพื้นที่เมืองกะทู้จะออกแบบเป็นทางพิเศษยกระดับขนาด 4 ช่องจราจร มีแนวเส้นทางอยู่บนถนนเดิมรวมระยะทางประมาณ 30 กิโลเมตร
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ติดตามงานโคบาลชายแดนใต้
วันพฤหัสบดีที่ 28 กันยายน 2566
รองปลัดกระทรวงเกษตรและสหกรณ์ ติดตามงานโคบาลชายแดนใต้
รองปลัดกระทรวงเกษตรและสหกรณ์ ติดตามงานโคบาลชายแดนใต้
วันพฤหัสบดีที่ 28 กันยายน 2566 เวลา 14.00 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมติดตามขับคเลื่อนงานโคบาลชายแดนใต้ ร่วมกับหัวหน้าส่วนราชการในสังกัดกระทรวงเกษตรและสหกรณ์กลุ่มจังหวัดภาคใต้ชายแดน ผ่านระบบ Zoom Meeting โดยติดตามผลการดําเนินงานฯดังนี้
1) ผลการดําเนินงานโครงการโคบาลชายแดนใต้ ระยะนําร่อง ของกลุ่มวิสาหกิจชุมชนในจังหวัดปัตตานี และจังหวัดนราธิวาส ที่เข้าร่วมโครงการฯ ระยะนําร่อง แบ่งการดําเนินงานเป็น 3 ด้าน คือ ด้านแปลงพืชอาหารสัตว์ ด้านโรงเรือน และด้านแม่พันธุ์โค
2) ความก้าวหน้าการเบิกจ่ายเงิน (เงินกู้ยืม) ค่าจัดทําแปลงพืชอาหารสัตว์ และวัสดุอุปรกรณ์ ของกลุ่มวิสาหกิจชุมชนในจังหวัดปัตตานี และจังหวัดนราธิวาส ที่เข้าร่วมโครงการฯ ระยะนําร่อง
ทั้งนี้ รองปลัดกระทรวงเกษตรและสหกรณ์ ได้ให้ข้อเสนอแนะในการดําเนินงานคือ ควรมีการออกแบบการประเมินผลโครงการและเสนอคณะกรรมการฯ การจัดตั้งคณะประเมินผลงาน เพื่อใช้ในการติดตามความก้าวหน้าการดําเนินงาน และเสนอขออนุมัติเพื่อปรับเปลี่ยนจํานวนกลุ่มวิสาหกิจชุมชน หรือกลุ่มเกษตรกรของแต่ละจังหวัด ต่อไป
รัฐบาลไทย-ข่าวทำเนียบรัฐบาล-ไฟเขียว! กรอบและงบลงทุน “รัฐวิสาหกิจ” ประจำปีงบฯ 67
วันศุกร์ที่ 29 กันยายน 2566
ไฟเขียว! กรอบและงบลงทุน “รัฐวิสาหกิจ” ประจําปีงบฯ 67
.....
ที่ประชุม ครม. (26 ก.ย. 66) เห็นชอบ “กรอบและงบลงทุน” ของรัฐวิสาหกิจประจําปีงบประมาณ 2567 โดยเป็น:
• วงเงินดําเนินการ จํานวน 1,380,624 ล้านบาท
• วงเงินเบิกจ่ายลงทุน จํานวน 258,985 ล้านบาท
.
ประกอบด้วย:
1. กรอบการลงทุนสําหรับ “งานตามภารกิจปกติ” และ “โครงการต่อเนื่อง”
> วงเงินดําเนินการ จํานวน 1,180,624 ล้านบาท
> วงเงินเบิกจ่ายลงทุน จํานวน 208,985 ล้านบาท
2. กรอบการลงทุนสําหรับ “การเพิ่มเติม” ระหว่างปี:
> วงเงินดําเนินการ จํานวน 200,000 ล้านบาท
> วงเงินเบิกจ่ายลงทุน จํานวน 50,000 ล้านบาท
.
สําหรับโครงการที่ยังไม่ได้รับอนุมัติจาก ครม. และการลงทุนที่ใช้เงินงบประมาณตาม พรบ. งบประมาณรายจ่ายประจําปีงบฯ 67 ให้ดําเนินการได้ “เมื่อได้รับอนุมัติตามขั้นตอนแล้ว”
.
ทั้งนี้ มีการกําหนดเป้าหมายให้รัฐวิสาหกิจเบิกจ่ายลงทุน “ไม่น้อยกว่าร้อยละ 95” ของกรอบวงเงินอนุมัติให้เบิกจ่ายลงทุน
.
อ่านเพิ่มเติม คลิกhttps://www.thaigov.go.th/news/contents/details/72630
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"วราวุธ" รมว.พม. แนะกรมกิจการสตรีฯ เน้นจัดลำดับความสำคัญของงาน มุ่งเกิดการเปลี่ยนแปลงได้จริง
วันศุกร์ที่ 29 กันยายน 2566
"วราวุธ" รมว.พม. แนะกรมกิจการสตรีฯ เน้นจัดลําดับความสําคัญของงาน มุ่งเกิดการเปลี่ยนแปลงได้จริง
"วราวุธ" รมว.พม. แนะกรมกิจการสตรีฯ เน้นจัดลําดับความสําคัญของงาน มุ่งเกิดการเปลี่ยนแปลงได้จริง
เมื่อวันที่ 28 กันยายน 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะ ตรวจเยี่ยมกรมกิจการสตรีและสถาบันครอบครัว พร้อมมอบนโยบายการขับเคลื่อนงานด้านสตรี ครอบครัว และความเสมอภาคระหว่างเพศ โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ นางจินตนา จันทร์บํารุง อธิบดีกรมกิจการสตรีและสถาบันครอบครัว พร้อมคณะผู้บริหาร และเจ้าหน้าที่ เข้าร่วม ณ ห้องประชุม DWF Meeting Room ชั้น 12 กรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์
นายวราวุธ กล่าวว่า วันนี้ ได้มอบนโยบายการดําเนินงานที่สําคัญ โดยให้ สค. ขับเคลื่อนโยบายด้วยการใช้ครอบครัวเป็นฐานในการพัฒนาทุกช่วงวัย การให้ความรู้ก่อนการแต่งงานด้วยการใช้โรงเรียนครอบครัว การให้มีสถานที่รับดูแลเด็กในที่ทํางานด้วยการทํางานร่วมกับกระทรวงแรงงานและหน่วยงานที่เกี่ยวข้อง การปรับปรุงแก้ไขกฎหมาย กฎระเบียบต่าง ๆ ในภาพรวม การขับเคลื่อนประเด็น Gender กับ Climate Change ซึ่งสามารถบูรณาการกับกรมการเปลี่ยนแปลงสภาพภูมิอากาศและสิ่งแวดล้อมได้ และการสร้าง Family Value และ Social Value “คืนลูกหลานให้ครอบครัว คืนครอบครัวให้ชุมชน คืนชุมชนให้สังคมไทย” เป็นต้น
สําหรับการปรับเปลี่ยนชื่อกรมนั้น สค. ควรให้ความสําคัญกับสถาบันครอบครัวมาก่อน และให้ไปทบทวนและจัดรับฟังความคิดเห็นให้หลากหลายทั่วประเทศและครอบคลุม ส่วน (ร่าง) พ.ร.บ. มาตรการคุ้มครองผู้ให้บริการทางเพศ พ.ศ. .... ขอให้ สค. ดําเนินการจัดทําประชาพิจารณ์เพื่อรับฟังผลกระทบ
นายวราวุธ กล่าวเพิ่มเติมว่า ทั้งนี้ การขับเคลื่อนนโยบายของ สค. ควรจัดลําดับความสําคัญของงานและโครงการที่ต้องทําให้สังคมเกิดความเปลี่ยนแปลง และบูรณาการความร่วมมือ โดยมอบให้นายอนุกูล ปีดแก้ว ปลัดกระทรวง พม. เป็นเจ้าภาพในการหยิบประเด็นใหญ่เชิงยุทธศาสตร์มาทําให้เกิดการเปลี่ยนแปลงได้จริง โดยในระยะ 2 ปี จะให้ สค. มุ่งเน้นว่า สามารถทําอะไรที่สําเร็จได้บ้าง และเรื่องใดที่ให้ความสําคัญ อาจเรียงจากเรื่องที่ง่ายไปหายากก่อน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-นายกฯ เปิดอาคารเทียบเครื่องบินรองหลังที่ 1 ท่าอากาศยานสุวรรณภูมิ รองรับนักท่องเที่ยว ช่วยกระตุ้นเศรษฐกิจ ยกระดับศักยภาพการบินของไทย ฝากทุกหน่วยงานดูแลอำนวยความสะดวก
วันศุกร์ที่ 29 กันยายน 2566
29/09/2566
นายกฯ เปิดอาคารเทียบเครื่องบินรองหลังที่ 1 ท่าอากาศยานสุวรรณภูมิ รองรับนักท่องเที่ยว ช่วยกระตุ้นเศรษฐกิจ ยกระดับศักยภาพการบินของไทย ฝากทุกหน่วยงานดูแลอํานวยความสะดวก
นายกฯ เปิดอาคารเทียบเครื่องบินรองหลังที่ 1 ท่าอากาศยานสุวรรณภูมิ รองรับนักท่องเที่ยว ช่วยกระตุ้นเศรษฐกิจ ยกระดับศักยภาพการบินของไทย ฝากทุกหน่วยงานดูแลอํานวยความสะดวก สร้างประสบการณ์ที่ดีแก่นักท่องเที่ยว
วันนี้ (29 ก.ย. 66) เวลา 10.10 น. ณ อาคาร SAT-1 ท่าอากาศยานสุวรรณภูมิ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดให้บริการอาคารเทียบเครื่องบินรองหลังที่ 1 (Satellite 1: SAT-1) แบบ Soft Opening โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวว่า รัฐบาลให้ความสําคัญกับการพัฒนาท่าอากาศยานทั่วประเทศให้มีประสิทธิภาพ เนื่องจากเป็นหนึ่งในนโยบายกระตุ้นเศรษฐกิจระยะสั้น (quick win) ผ่านการกระตุ้นการใช้จ่ายจุดประกายให้เครื่องยนต์ทางเศรษฐกิจกลับมาเติบโตอีกครั้ง การพัฒนาสนามบินเพื่อรองรับนักท่องเที่ยวไม่เพียงแต่สร้างโอกาสให้กับเศรษฐกิจ แต่เป็นการยกระดับคุณภาพชีวิตของประชาชนให้มีความเป็นอยู่ที่ดีขึ้น เนื่องจากการท่องเที่ยวถือเป็นแหล่งรายได้ที่สําคัญและยังสามารถกระจายรายได้สู่ภาคประชาชนได้อย่างรวดเร็ว สามารถสร้างงาน สร้างอาชีพ และสร้างธุรกิจบริการมากมายที่เกี่ยวข้องกับภาคการท่องเที่ยว การเปิดให้บริการอาคารเทียบเครื่องบินรองหลังที่ 1 (Satellite 1: SAT-1) จะช่วยเพิ่มขีดความสามารถของท่าอากาศยานสุวรรณภูมิให้สามารถรองรับผู้โดยสารและเที่ยวบินที่เพิ่มมากขึ้นอย่างต่อเนื่องทุกปี ควบคู่ไปกับการที่จะเปิดรันเวย์ที่ 3 ที่จะเกิดขึ้นในกลางปี 2567 ทั้งนี้ นายกรัฐมนตรีขอให้ดูแลการบริการและการบริหารงานในสนามบินให้ไม่ติดขัดสามารถรองรับผู้โดยสารที่จะเข้ามาจํานวนมาก พร้อมฝากถึงหน่วยงานที่เกี่ยวข้องทั้งหมดช่วยกันดูแล อํานวยความสะดวกให้กับนักท่องเที่ยว โดยเชื่อว่าการพัฒนาดังกล่าวจะส่งเสริมศักยภาพการเป็นศูนย์กลางการบินของภูมิภาคและจะเกิดประโยชน์แก่ทุกภาคส่วน ทั้งผู้ใช้บริการสายการบินและอุตสาหกรรมการบิน ตลอดจนสามารถรองรับการค้าและการลงทุนเพิ่มขึ้นในระยะยาว ทั้งนี้ ทุกสิ่งที่รัฐบาลกําลังพยายามดําเนินการอยู่จะช่วยขับเคลื่อนเศรษฐกิจให้พัฒนาขึ้นรวมถึงผลักดันให้ประเทศไทยเป็นศูนย์กลางการบินแห่งภูมิภาคในระยะเวลาอันใกล้
นายกรัฐมนตรีขอบคุณบริษัท ท่าอากาศยานไทย จํากัด (มหาชน) และทุกภาคส่วนที่ร่วมแรงร่วมใจดําเนินงานอาคาร SAT-1 หลังนี้จนสําเร็จเป็นประตูสู่การท่องเที่ยว ให้ประเทศไทยเป็นจุดหมายปลายทางของนักท่องเที่ยวทั่วโลกเพื่อสร้างเศรษฐกิจให้ก้าวหน้าต่อไปอย่างยั่งยืน รวมถึงการให้ความมั่นใจกับนักท่องเที่ยวว่าตั้งแต่ก้าวแรกที่เข้ามาบนแผ่นดินไทย จนกระทั่งก้าวสุดท้ายที่เดินขึ้นเครื่องบินจะเป็นประสบการณ์ที่มีคุณค่า ประทับใจ ทําให้นักท่องเที่ยวรู้สึกอยากกลับมาเที่ยวประเทศไทยอีก